AIT บวก 7% นิวไฮรอบ 6 ปี มั่นใจรายได้ปีนี้โตเข้าเป้า 6.5 พันลบ. ตุน Backlog แน่น 5 พันลบ.
AIT บวก 7% นิวไฮรอบ 6 ปี มั่นใจรายได้ปีนี้โตเข้าเป้า 6.5 พันลบ. ตุน Backlog แน่น 5 พันลบ.
AIT บวก 7% นิวไฮรอบ 6 ปี มั่นใจรายได้ปีนี้โตเข้าเป้า 6.5 พันลบ. ตุน Backlog แน่น 5 พันลบ.
27 ส.ค. 2564

ผู้สื่อข่าวรายงานว่า วันนี้(27ส.ค.64) บริษัท แอ็ดวานซ์ อินฟอร์เมชั่น เทคโนโลยี จำกัด ณ เวลา 15.07 น. อยู่ที่ระดับ 37.75 บาท บวก 2.50 บาท หรือ 7.09% ด้วยมูลค่าซื้อขาย 216.16 ล้านบาท ราคาหุ้นปรับตัวแรงในรอบ 6 ปี 4 เดือน โดยนับตั้งแต่หุ้นยืนที่ระดับ 37.75 บาท เมื่อวันที่ 28 เม.ย.2558

โดยก่อนหน้านายศิริพงษ์ อุ่นทรพันธุ์ ประธานคณะกรรมการบริหารและกรรมการผู้จัดการใหญ่ บริษัท แอ็ดวานซ์ อินฟอร์เมชั่นเทคโนโลยี จำกัด (มหาชน) หรือ AIT เปิดเผยว่าภาพรวมผลการดำเนินงานในช่วงครึ่งแรกของปี 2564 บริษัทมีกำไรสุทธิอยู่ที่ 258.3 ล้านบาท เพิ่มขึ้น 134.6% จากช่วงเดียวกันปีก่อน ที่มีกำไรสุทธิอยู่ที่ 110.1 ล้านบาท และมีรายได้รวมอยู่ที่ 3,905 ล้านบาท เพิ่มขึ้น 61% จากช่วงเดียวกันปีก่อน ที่มีรายได้รวมอยู่ที่ 2,419 ล้านบาท
โดยบริษัทมีมูลค่างานในมือรอรับรู้รายได้ (Backlog) ณ วันที่ 5 ส.ค. 2564 อยู่ที่ 5,000 ล้านบาท คาดว่าจะทยอยรับรู้รายได้ส่วนใหญ่ในปี 2564 นอกจากนี้ยังมีงานที่อยู่ระหว่างรอคำสั่งซื้อจากลูกค้า (Waiting for P/O) อีกประมาณ 680 ล้านบาท และยังคงมุ่งเน้นเข้าร่วมประมูลงานทางด้านเทคโนโลยีและโครงสร้างพื้นฐานต่าง ๆ ของภาครัฐ ซึ่งมั่นใจว่าผลการดำเนินงานในปี 2564 จะทำรายได้แตะ 6,500 ล้านบาท ตามเป้าหมายอย่างแน่นอน
ขณะเดียวกันที่ประชุมคณะกรรมการบริษัทได้อนุมัติจ่ายเงินปันผลระหว่างกาลงวดผลการดำเนินงานครึ่งปีแรก (1 ม.ค.-30 มิ.ย. 2564) ในอัตราหุ้นละ 0.70 บาท ซึ่งกำหนดวันที่ไม่ได้รับสิทธิปันผล (XD) วันที่ 24 ส.ค. 2564 และกำหนดจ่ายเงินปันผลในวันที่ 9 ก.ย. 2564